2018. gada 9. janvārī Noteikumi Nr. 18

Rīgā (prot. Nr. 2 3. §)

**Grozījumi Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai"**

Izdoti saskaņā ar Eiropas Savienības

struktūrfondu un Kohēzijas fonda 2014.–2020. gada

plānošanas perioda vadības likuma 20. panta 14. punktu un

Attīstības finanšu institūcijas likuma 12. panta ceturto daļu

Izdarīt Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai" (Latvijas Vēstnesis, 2016, 154. nr.) šādus grozījumus:

1. Papildināt 15.1. un 15.2. apakšpunktu aiz vārdiem "fonda dalībniekiem" ar vārdiem "tai skaitā sabiedrību Altum".

2. Papildināt 16. punktu aiz vārdiem "fonda dalībnieki" ar vārdiem "tai skaitā sabiedrība Altum".

3. Papildināt 24. punktu aiz skaitļa un vārda "66. punktu" ar vārdiem un skaitļiem "un 21. panta 16. punktu".

4. Aizstāt 25. punktā vārdus "katra atsevišķā ieguldījuma līmenī" ar vārdiem "ieguldījuma līmenī saimnieciskās darbības veicējā".

5. Izteikt 28.2. apakšpunktu šādā redakcijā:

"28.2. kas ir noteiktas Komisijas regulas Nr. 651/2014 1. panta 3. punkta "c" un "d" apakšpunktā atbilstoši Komisijas regulas Nr. 651/2014 2. panta 8., 10. un 11. punktā noteiktajām definīcijām;".

6. Izteikt 28.4. apakšpunktu šādā redakcijā:

"28.4. alkoholisko dzērienu tirdzniecībai (NACE 2. redakcijas grupā 46.34 "Dzērienu vairumtirdzniecība" iekļautā alkoholisko dzērienu vairumtirdzniecība un grupā 47.25 "Alkoholisko un citu dzērienu mazumtirdzniecība specializētajos veikalos" iekļautā alkoholisko dzērienu mazumtirdzniecība);".

7. Aizstāt 28.8. apakšpunktā skaitli un vārdu "61.4. apakšnodaļa" ar skaitli un vārdu "64.1. apakšnodaļa".

8. Izteikt 29. punktu šādā redakcijā:

"29. Ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs un darbības jomās, tas nodrošina, ka darbības vai izmaksas minētajās nozarēs tiek nošķirtas saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 3. punktu."

9. Papildināt 33., 36. un 40. punktu aiz vārdiem "ar savu līdzfinansējumu" ar vārdiem "fonda līmenī".

Ministru prezidents,

veselības ministra

pienākumu izpildītājs Māris Kučinskis

Ministru prezidenta biedrs,

ekonomikas ministrs Arvils Ašeradens